П Р О Т О К О Л   38

ОТ ЗАСЕДАНИЕ НА КОМИСИЯ  “ПРОФЕСИОНАЛНА
 ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, 
ПРОВЕДЕНО НА  21.10.2013 г.

ПРИСЪСТВАТ: Ясен Тодоров – председател, Даниела Костова – зам. председател и членовете: Васил Петров, Галина Карагьозова, Галя Георгиева, Димитър Узунов, Мария Кузманова, Незабравка Стоева, Румен Боев, Юлиана Колева.

На заседанието присъстват и: Мая Атанасова и Диляна Янкова, юрисконсулти в дирекция „Правна”.
 
 Заседанието протече при следния дневен ред:

1. Разглеждане на преписки, образувани по жалби и сигнали.
2. Разни. 

ОТНОСНО:  Т. 1. Разглеждане на преписки, образувани по жалби и сигнали.

Преписки с вх. № 11-09-341/2013 г. и № 11-09-346/2013 постъпили  във връзка със самосезирането на Комисията по повод интервюто на ….
	След обсъждане от членовете на КПЕПК,

  	Комисия “Професионална етика и превенция на корупцията”
  
					Р  Е  Ш  И:

Възлага на г-н Ясен Тодоров и г-н Румен Боев да проведат пресконференция с журналисти в сградата на Висшия съдебен съвет.

2. Заявление за достъп до информация от ... с вх. № 11-09-330/04.10.2013г.
	Изготвена е информация по заявлението на ….

  	Комисия “Професионална етика и превенция на корупцията”
  
					Р  Е  Ш  И:

	2.1. Одобрява информацията по заявлението за достъп до информация от ....
2.2. Решението да се предостави на отговорния служител по ЗДОИ.

3. Преписка с вх. № 94-00-726/2013г., образувана във връзка с писмо на Инспектората към ВСС  - /ОБЩ СИГНАЛ – Т.1/
Сигнал по чл. 54, ал. 1, т. 7 от ЗСВ, изготвен по повод на извършена проверка в Окръжен съд - …, възложена със Заповед № СС-01-3/11.04.2013 г. на главния инспектор на ИВСС. Сигналът е изпратен на КПЕПК с оглед констатиране на поведение, противоречащо на правилата на професионалната етика от страна на съдия … от Окръжен съд - ….
С решение по протокол № 32/09.09.2013 г. КПЕПК приема, че има данни за извършени нарушения на правилата, регламентирани в Кодекса за етично поведение на българските магистрати, което предполага привличане към дисциплинарна отговорност чрез образуване на дисциплинарно производство срещу съдия … от Окръжен съд – …, при преценка от 5 или повече членове на ВСС.
С оглед на допълнително извършените проверки от Комисията  и предвид  възражението на съдия … от Окръжен съд - … срещу констатациите и изводите в Акт за резултати от извършена проверка по сигнал и Заповед № СС-01-3/11.04.2013 г. на Главния инспектор на ИВСС, както и становището на Главния инспектор на ИВСС по постъпилото възражение Ви предлагам да отменим решението си по протокол № 32/09.09.2013 г. 
В тази връзка и след като се запознах със съдебната практиката на Върховния касационен съд считам, че с предприетите процесуални действия от съдия … от Окръжен съд - … не са нарушени правилата за поведение, произтичащи от принципа за компетентност и квалифицираност, регламентирани в раздел ІІ, т.6 от Кодекса за етично поведение на българските магистрати. 
На основание гореизложеното Ви предлагам да отменим решението на КПЕПК по протокол № 32/09.09.2013 г. и приемем, че няма данни за извършени дисциплинарни нарушения на правилата, регламентирани в Кодекса за етично поведение на българските магистрати от страна на съдия … от Окръжен съд - ….

Комисия “Професионална етика и превенция на корупцията”
					Р  Е  Ш  И:

3.1. ОТМЕНЯ решение по протокол № 32/09.09.2013 г. на Комисия „Професионална етика и превенция на корупцията” към ВСС.
3.2. ПРИЕМА, че няма данни за извършени дисциплинарни нарушения на правилата, регламентирани в Кодекса за етично поведение на българските магистрати от страна на съдия … от Окръжен съд - …

4.  Преписка с вх. № 94-00-355/2013 г., образувана по жалба от …   - /ОБЩ СИГНАЛ – Т.1/
С решение по протокол № 36/07.10.2013 г. Комисията е дала съгласие да бъде предоставен достъп до исканата информация от ..., по т. 3 от  заявление с рег. № 27/15.07.2013 г.
Изготвени са две справки от деловодната система на ВСС от 2008 г. до настоящия момент за постъпили сигнали срещу ..., съдия в СГС. Първата съдържа лични данни на жалбоподателите, което противоречи на Закона за защита на личните данни. Поради което предлагам да се предостави на ... втората справка, която не съдържа лични данни.

Комисия “Професионална етика и превенция на корупцията”

					Р  Е  Ш  И:

	Допълва решението си по протокол № 36/07.10.2013 г., както следва:
4.1. Дава съгласие да бъде предоставен достъп до исканата от … от гр. … обществена информация по т.3 от заявление с рег. № 27/15.07.2013 г.
4.2.Одобрява справка – вариант № 2, съдържаща исканата информация, която е съобразена с изискванията на ЗЗЛД. 
4.3. Решението да се предостави на отговорния служител по ЗДОИ.

5. Преписка с вх. № 94-00-902/2013г., образувана по сигнал от …  - /ОБЩ СИГНАЛ – Т.1/
Оплакване срещу действията и поведението на прокурор … - Районна прокуратура …. Излагат се твърдения за „близки познанства” на прокурор … с „висши магистрати” и оказване на тормоз на семейството на жалбоподателя.
          През 2009 г. г-н …, след извършена проверка, констатира нарушения. Главният инспектор на ИВСС прави предложение до административния ръководител до Окръжна прокуратура – Търговище за образуване на дисциплинарно производство и за налагане на дисциплинарно наказание по чл. 308, ал. 1, т. 1 или т. 2 от ЗСВ на прокурора от Районна прокуратура – … … за извършени от нея нарушения по чл. 307, ал. 1, т. 1 и 2 от ЗСВ. Това не се е случило. 
	
Комисия “Професионална етика и превенция на корупцията”
  
					Р  Е  Ш  И:

	5.1. Преписка с вх. № 94-00-902/2013г., образувана по сигнал от …, да се изпрати на Комисия по професионална етика към Окръжна прокуратура – … за проверка и отговор до КПЕПК. Срок 1 месец.
	5.2. Копие на преписката да се изпрати на административният ръководител – окръжен прокурор на Окръжна прокуратура – …, за сведение.

6. Преписки с вх. № 94-00-908/04.10.2013 г. и 94-00-375/2013 г.,  образувана по жалба от … - /ОБЩ СИГНАЛ – Т.1/
	… докладва устно извършената проверка, възложена му от КПЕПК с решение по пр. 36/07.10.2013 г.  
	
Комисия “Професионална етика и превенция на корупцията”
  
					Р  Е  Ш  И:

	Възлага на г-н … да изготви доклад, относно извършената проверка по преписки с вх. № 94-00-908/04.10.2013 г. и 94-00-375/2013 г., за следващото заседание на КПЕПК.

ОТНОСНО:  Т. 2. Разни. 

 	1. Заявление за достъп до обществена информация от …. „…”.
	Приложение: Заявление с вх. № 96-00-316/17.10.2013 г. от ….
	В заявлението има информация за лица, на които трябва да искаме изричното съгласие.
	Третият въпрос е за абсолютни всички магистрати, срещу които имаме сигнали. 
	Г-н …: Има една норма в ЗСВ, която казва, че ние нямаме право да разгласяваме, която е общо до приключване.
	Г-н …: Аз предлагам да го отложим, да го прегледаме по детайлно, да имаме становище за следващото заседание.

Комисия “Професионална етика и превенция на корупцията”
  
					Р  Е  Ш  И:

	Отлага разглеждането на заявлението от … за следващото заседание на КПЕПК.

2. Искане от Главния инспектор на Инспектората към Висшия съдебен съвет за изпращане на служител от ВСС, който да извърши справките по 72 броя спешни искания на ВСС.
Приложение: Писмо с вх. № 11-12-134/18.10.2013 г. от Главния инспектор на Инспектората към Висшия съдебен съвет  

Комисия “Професионална етика и превенция на корупцията”
  
					Р  Е  Ш  И:

2.1. С оглед на необходимостта от изготвяне на голям брой становища относно притежаваните нравствени качества на кандидати в конкурсите за заемане на длъжност в органите на съдебната власт, да се отправи молба до председателя на Върховния административен съд за определяне на двама служители, заемащи длъжност „съдебен помощник”, които да подпомогнат дейността на Комисия „Професионална етика и превенция на корупцията” към ВСС. 
	2.2. Във връзка с изготвянето на становища относно притежаваните нравствени качества на кандидати в конкурсите за заемане на длъжност в органите на съдебната власт и необходимостта от извършване на голям брой справки от Инспектората към Висшия съдебен съвет по сигнали срещу съдии, прокурори и следователи, участващи в тях да се направи запитване до Комисия „Професионална квалификация, информационни технологии и статистика” на ВСС относно възможността служител от Висшия съдебен съвет да разполага с парола и достъп до деловодната програма на Инспектората към Висшия съдебен съвет. 

3. Писмо с вх. № 04-00-107/18.10.2013 г. на заместник министър председател и министър на правосъдието …, относно предложения за изменения и допълнения на Закона за съдебната власт.

       Комисия “Професионална етика и превенция на корупцията”

					Р  Е  Ш  И:

3.1. Приема за запознаване писмото на заместник министър председател и министър на правосъдието ….
3.2. Членовете на Комисия “Професионална етика и превенция на корупцията” към ВСС, които имат конкретни предложения по проекта на Закона за изменение и допълнение на Закона за съдебната власт, следва да ги предоставят на Комисията по правни въпроси.

				ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”:   /п/
                      
                                                                                               ЯСЕН  ТОДОРОВ